Friedrich Wilhelm Hemprich

Friedrich Wilhelm Hemprich (født 24. juni 1796 i Glatz i Preussen, død 30. juni 1825 i Massawa i Det osmanske rike) var en tysk naturforsker og lege.

Hemprich studerte medisin i Breslau og Berlin og ble promovert til doktor. I Berlin ble han venn med Christian Gottfried Ehrenberg, som likesom Hemprich hadde stor interesse for naturhistorie. År 1820 ble begge innbudt av Martin Lichtenstein på en naturvitenskapelig ekspedisjon til Egypt. Reisen gikk fra Kairo til Derna.

Under en andre ekspedisjon 1821-25 reiste de langs Nilen mot sør, krysset ørkenen fra Sinai til Libanon og over Rødehavet. Hemprich døde under reisen.

Bibliografi 
 Symbolæ physicæ ..., forfattet sammen med Christian Gottfried Ehrenberg (1795–1876), mesteparten utgitt (for Hemprichs del posthumt) mellom 1828 og 1845. Siste del, Botanica, ble først utgitt i 1900, lenge etter at også Ehrenberg var gått bort.  
 Reisen in Aegypten, Libyen, Nubien und Dongola: Naturgeschichtliche Reisen durch Nord-Afrika und West-Asien in den Jahren 1820 bis 1825 . Sammen med Christian Gottfried Ehrenberg, 1828
 Grundriß der Naturgeschichte für höhere Lehranstalten, 1820–29

Referanser 

Tyske botanikere
Tyske zoologer
Personer fra Kłodzko fylke